pythainlp/thaigov-v2-corpus-22032023 huggingface dataset:
วันจันทร์ที่ 21 กุมภาพันธ์ 2565
โฆษก สธ.เตือนอย่าเชื่อข้อมูลปลอม “อาการโควิด 19 วันต่อวัน” อ้างสรุปจาก สธ.
โฆษกกระทรวงสาธารณสุข เตือนอย่าเชื่อข้อมูล อาการโควิด 19 วันต่อวัน อ้างสรุปจาก สธ. ย้ำกระทรวงสาธารณสุขไม่ได้ให้ข้อมูล เผยปัจจุบันเป็นสายพันธุ์โอมิครอน ส่วนใหญ่ติดเชื้อไม่มีอาการ แนะเข้มมาตรการ VUCA ป้องกันติดและแพร่เชื้อโดยไม่รู้ตัว
โฆษกกระทรวงสาธารณสุข เตือนอย่าเชื่อข้อมูล อาการโควิด 19 วันต่อวัน อ้างสรุปจาก สธ. ย้ำกระทรวงสาธารณสุขไม่ได้ให้ข้อมูล เผยปัจจุบันเป็นสายพันธุ์โอมิครอน ส่วนใหญ่ติดเชื้อไม่มีอาการ แนะเข้มมาตรการVUCA ป้องกันติดและแพร่เชื้อโดยไม่รู้ตัว ช่วยลดการแพร่ระบาดได้
วันนี้ (21 กุมภาพันธ์ 2565) นพ.รุ่งเรือง กิจผาติ หัวหน้าที่ปรึกษาระดับกระทรวง และโฆษกกระทรวงสาธารณสุข เปิดเผยว่า ขณะนี้มีการโพสต์และแชร์ข้อความในโซเชียลมีเดีย ถึงอาการเตือนของการติดเชื้อโควิด 19 แบบวันต่อวัน ว่าแต่ละวันจะมีอาการอย่างไร โดยอ้างว่าสรุปจากกระทรวงสาธารณสุขนั้น ขอยืนยันว่า กระทรวงสาธารณสุขไม่ได้เป็นผู้ให้ข้อมูลดังกล่าว และจากการตรวจสอบพบว่า มีการระบุถึงสายพันธุ์B.1.1.7 ซึ่งก็คือสายพันธุ์อัลฟาที่เคยระบาดในประเทศไทยเมื่อปี 2564 เป็นการนำข่าวปลอมเดิมกลับมาปรับแต่งแล้วแชร์ใหม่ ขอให้กับประชาชนอย่าหลงเชื่อและควรตรวจสอบข้อมูลก่อนแชร์ทุกครั้ง เพื่อไม่ให้เกิดความตื่นตระหนก
นพ.รุ่งเรืองกล่าวว่า การระบาดของโรคโควิด 19 ในประเทศไทยขณะนี้ ส่วนใหญ่เป็นสายพันธุ์โอมิครอน ซึ่งผู้ติดเชื้อประมาณ 80-90% ไม่มีอาการหรือมีอาการเล็กน้อย ทำให้อาจติดเชื้อและแพร่เชื้อสู่ผู้อื่นได้โดยไม่รู้ตัวดังนั้น สิ่งสำคัญคือการเข้มการป้องกันโควิด 19 ตามมาตรการVUCA คือ 1.ฉีดวัคซีน โดยเฉพาะการฉีดเข็มกระตุ้นเพื่อเพิ่มภูมิคุ้มกัน ช่วยลดการติดเชื้อ ลดการป่วยรุนแรงและเสียชีวิตได้ ดังนั้น ผู้ที่ฉีดวัคซีนครบ 2 เข็มเกิน 3 เดือนรวมถึงผู้ที่ยังไม่เคยได้รับวัคซีนขอให้รีบมารับวัคซีนที่สถานพยาบาลของรัฐใกล้บ้าน2.ป้องกันตนเองสูงสุดตลอดเวลา โดยสวมหน้ากากตลอดเวลา เว้นระยะห่าง ล้างมือ หลีกเลี่ยงการเข้าสถานที่เสี่ยงหรือแออัด โดยเฉพาะขณะนี้การติดเชื้อส่วนใหญ่มาจากการรวมกลุ่มสังสรรค์ และนำมาติดเชื้อในครอบครัวหรือที่ทำงาน ปัจจัยเสี่ยงคือช่วงเวลาที่มีการถอดหน้ากากพูดคุยและรับประทานอาหารร่วมกันจึงยังต้องเข้มป้องกันในส่วนนี้อย่างต่อเนื่อง 3.มาตรการCOVID Free Setting ในสถานประกอบการต่างๆ เพื่อสร้างความปลอดภัย และ 4.ตรวจ ATK เป็นประจำ ช่วยให้รู้ผลเร็ว หากติดเชื้อจะได้แยกรักษา ซึ่งปัจจุบันเน้นการดูแลที่บ้านและชุมชน (HI/CI First) จะช่วยป้องกันการแพร่เชื้อต่อ ซึ่งหากทุกคนช่วยกันปฏิบัติมาตรการดังกล่าวจะช่วยลดจำนวนผู้ติดเชื้อรายวันลงได้
**************************************** 21 กุมภาพันธ์ 2565
วันศุกร์ที่ 11 กุมภาพันธ์ 2565
รองปลัดฯภานุวัฒน์ ร่วมประชุมติดตามการแก้ไขปัญหากรณีน้ำมันรั่วไหลกลางทะเล พื้นที่ท่าเรืออุตสาหกรรมมาบตาพุด จังหวัดระยอง
นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมประชุมติดตามการแก้ไขปัญหากรณีน้ำมันรั่วไหลกลางทะเล พื้นที่ท่าเรืออุตสาหกรรมมาบตาพุด จังหวัดระยอง
รองปลัดฯภานุวัฒน์ ร่วมประชุมติดตามการแก้ไขปัญหากรณีน้ำมันรั่วไหลกลางทะเล พื้นที่ท่าเรืออุตสาหกรรมมาบตาพุด จังหวัดระยอง
วันนี้ (11 กุมภาพันธ์ 2565) นายภานุวัฒน์ ตริยางกูรศรี รองปลัดกระทรวงอุตสาหกรรม นายวันชัย พนมชัย อธิบดีกรมโรงงานอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย ร่วมประชุมติดตามการแก้ไขปัญหากรณีน้ำมันรั่วไหลกลางทะเล พื้นที่ท่าเรืออุตสาหกรรมมาบตาพุด จังหวัดระยอง พร้อมรับทราบผลการควบคุมสถานการณ์-แผนรับมือ หลังเกิดคราบน้ำมันรั่วไหลอีกระลอกวานนี้ (10 ก.พ.65) กำชับทุกหน่วยงานที่เกี่ยวข้องห้ามให้คราบน้ำมันขึ้นสู่ชายหาดอย่างเด็ดขาด เพื่อสร้างความมั่นใจให้กับพี่น้องประชาชน หลังเกรงจะได้รับผลกระทบต่อคุณภาพชีวิตและสิ่งแวดล้อม รวมถึงการท่องเที่ยวในพื้นที่ โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธาน ณ กระทรวงทรัพยากรธรรมชาติและสิ่งแวดล้อม
วันจันทร์ที่ 8 สิงหาคม 2565
เมนู “ข้าวซอย” ของไทยสุดเจ๋ง คว้าอันดับ 1 ซุปที่ดีที่สุดจากนักรีวิวทั่วโลก
.....
ถือเป็นเรื่องที่น่ายินดีและภาคภูมิใจของชาวไทย เมื่อเว็บไซต์ TasteAtlas ซึ่งเป็นเว็บไซต์ที่รวบรวมสูตรอาหารและรีวิวจากนักวิจารณ์อาหาร โดยนำเสนอแผนที่ที่สามารถค้นหาอาหารต่าง ๆ จากทั่วโลกแบบอินเทอร์แอคทีฟ ได้จัดอันดับ “50 Best Rated SOUPS in the World” หรือ 50 ซุปที่ดีที่สุดจากนักรีวิวทั่วโลก
.
ผลปรากฎว่า เมนู "ข้าวซอย" อาหารพื้นเมืองขึ้นชื่อภาคเหนือของไทย คว้าอันดับ 1 ไปครอง
.
ตามมาด้วยอันดับ 2 คือ Salmon Soup จากฟินแลนด์ อันดับ 3 คือ Cullen Skink จากสก็อตแลนด์ อันดับ 4 คือ Ramen จากญี่ปุ่น และอันดับ 5 คือ Tonkotsu ramen จากญี่ปุ่น
.
ขณะที่ เมนูยอดฮิตที่ครองใจชาวต่างชาติอย่าง "ต้มยำกุ้ง" และ "ต้มข่าไก่" ของไทย ก็ได้ติดอันดับ ที่ 13 และอันดับที่ 14 อีกด้วย
.
อ้างอิงจากhttps://www.tasteatlas.com/best-rated-soups-in-the-world
#ไทยคู่ฟ้า#ร่วมต้านโควิด19
-------------------
วันอาทิตย์ที่ 12 ธันวาคม 2564
ไทยติด Top 5 ของโลก ประเทศที่มีความมั่นคงทางสุขภาพ Global Health Security Index : GHS ปี 2021
.....
น.ส.รัชดา ธนาดิเรก รองโฆษกรัฐบาล เผย ประเทศไทยได้รับการจัดอันดับเป็นประเทศที่มีความมั่นคงทางสุขภาพ (Global Health Security Index : GHS) อันดับที่ 5 ของโลก จาก 195 ประเทศ และเป็นอันดับที่ 1 ของเอเซีย จากการประเมินความพร้อมของประเทศในการรับมือการแพร่ระบาดโรคติดต่อปี 2021 โดยมหาวิทยาลัยจอนส์ ฮอปกินส์ สหรัฐอเมริกา
.
เป็นการประเมินผ่านตัวชี้วัดที่ครอบคลุมประเด็น การป้องกันการแพร่ระบาด การตรวจหาเชื้อและติดตามดูแลผู้ป่วย การรับมือต่อการแพร่ระบาด ระบบสาธารณสุข การปฏิบัติตามมาตรฐานสากล เป็นต้น
.
โดยประเทศที่อยู่ใน 10 อันดับแรก คือ 1.สหรัฐอเมริกา 2.ออสเตรเลีย 3.ฟินแลนด์ 4. แคนาดา 5.ไทย 6.สโลวาเนีย 7.สหราชอาณาจักร 8. เยอรมนี 9.เกาหลีใต้ และ 10.สวีเดน
.
ซึ่งนายกรัฐมนตรีได้ฝากขอบคุณ บุคลากรด่านหน้า ภาคส่วนต่าง ๆ และคนไทยที่ร่วมมือกันปฏิบัติตามมาตรการป้องกันโรคโควิด–19 ทำให้ประเทศไทยได้รับคำชื่นชมในเรื่องการรับมือการแพร่ระบาดของโรคโควิด-19 สะท้อนถึงประสิทธิภาพของนโยบายด้านสาธารณสุขและการจัดการกับการแพร่ของโรคระบาดที่ปฏิบัติมาอย่างต่อเนื่อง เป็นที่ยอมรับระดับสากล และเป็นอันดับต้น ๆ ของโลก
.
อ่านเพิ่มเติม คลิก https://www.thaigov.go.th/news/contents/details/49320
#ไทยคู่ฟ้า #ร่วมต้านโควิด19
-------------------
วันจันทร์ที่ 11 เมษายน 2565
Moody’s คงอันดับความน่าเชื่อถือของไทย คาดเศรษฐกิจไทยจะโตขึ้นต่อเนื่อง
.....
สำนักงานบริหารหนี้สาธารณะ กระทรวงการคลัง เผย บริษัท Moody’s Investors Service (Moody’s) คงอันดับความน่าเชื่อถือของประเทศไทยที่ Baa1 และมุมมองความน่าเชื่อถือที่ระดับมีเสถียรภาพ (Stable Outlook) โดยมีสาระสำคัญ ดังนี้
.
1.ไทยมีเศรษฐกิจขนาดใหญ่ มีความหลากหลาย และมีประสิทธิผลของนโยบายเศรษฐกิจมหภาคที่มีประสิทธิภาพและแข็งแกร่ง ทำให้มีความยืดหยุ่นทางเศรษฐกิจที่สามารถรองรับการเปลี่ยนแปลงทางเศรษฐกิจและแรงกระทบที่เกิดขึ้นอย่างรุนแรง (Shock) ในอนาคตได้
.
2.ภาคการคลังสาธารณะ (Public Finance) ของไทยมีความแข็งแกร่ง เมื่อเปรียบเทียบกับกลุ่มประเทศที่มีอันดับความน่าเชื่อถือในระดับเดียวกัน (Baa Peers)
.
3.ภาคการเงินต่างประเทศ (External Finance) มีความเข้มแข็ง ทุนสำรองระหว่างประเทศยังคงอยู่ในระดับสูง
.
4.ปัจจัยสำคัญที่จะทำให้ Moody’s เพิ่มอันดับความน่าเชื่อถือของไทย คือ การเพิ่มระดับการลงทุนและขีดความสามารถในการแข่งขันของประเทศ ซึ่งจะนำไปสู่การเติบโตของผลผลิต (Productivity Growth) อย่างยั่งยืน
.
5.ความเชื่อมั่นต่อเศรษฐกิจไทยสะท้อนได้จาก ล่าสุด ธนาคารพัฒนาเอเชีย (Asian Development Bank: ADB) คาดว่า เศรษฐกิจไทยจะขยายตัวเป็นบวกได้ต่อเนื่อง ในปี 2565 - 2566
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันเสาร์ที่ 21 พฤษภาคม 2565
นายกรัฐมนตรีกำชับแม้ ศบค. ผ่อนคลายมาตรการเปิดสถานบันเทิงในพื้นที่สีฟ้า และพื้นที่สีเขียว เริ่ม 1 มิ.ย. นี้  แต่ทุกฝ่ายยังต้องปฏิบัติตามมาตรการป้องกันโควิด-19 อย่างเคร่งครัด
นายกรัฐมนตรีกำชับแม้ ศบค. ผ่อนคลายมาตรการเปิดสถานบันเทิงในพื้นที่สีฟ้า และพื้นที่สีเขียว เริ่ม 1 มิ.ย. นี้  แต่ทุกฝ่ายยังต้องปฏิบัติตามมาตรการป้องกันโควิด-19 อย่างเคร่งครัด โดยวันนี้พบผู้ติดเชื้อโควิด-19 รายใหม่ 5,377 ราย
วันนี้ (21 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรีเผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณทุกภาคส่วน ทั้งภาครัฐ ภาคเอกชน และภาคประชาชน ที่ร่วมมือกันปฏิบัติตามมาตรการป้องกันการแพร่ระบาดของโควิด-19 ที่กระทรวงสาธารณสุขกำหนดอย่างเคร่งครัด เป็นผลให้ประเทศไทยมีจำนวนผู้ติดเชื้อและผู้เสียชีวิตลดลง ทำให้รัฐบาลสามารถพิจารณาผ่อนคลายมาตรการต่างๆ ได้อย่างต่อเนื่อง ทั้งการเปิดเรียนออนไซต์ ให้นักเรียนได้กลับมาเรียนได้อย่างปกติ ล่าสุด ศบค. ได้ผ่อนคลายมาตรการให้เปิดสถานบันเทิง ผับ บาร์ ในพื้นที่สีฟ้า และพื้นที่สีเขียว ตั้งแต่วันที่ 1 มิ.ย. 2565 ภายใต้มาตรการด้านสาธารณสุข นายกรัฐมนตรี ได้กำชับ ผู้ประกอบการผับ บาร์ ให้จัดเตรียมสถานที่ให้สะอาด พร้อมให้บริการอย่างปลอด ทั้งนี้ แม้จะมีการผ่อนคลายมาตรการต่าง ๆ แล้ว แต่ก็ขอให้ทุกคนยังคงปฏิบัติตามมาตรการสาธารณสุขอย่างเคร่งครัดต่อไป
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 5,377 ราย จำแนกเป็น ผู้ติดเชื้อในประเทศ 5,375 ราย และผู้ป่วยมาจากต่างประเทศ 2 ราย ผู้เสียชีวิตเพิ่มขึ้น 37 ราย ผู้ที่กำลังรักษาตัว 58,475 ราย และมียอดผู้ที่หายป่วยกลับบ้านแล้ว 5,775 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,183,320 ราย จำนวนผู้ที่หายป่วยสะสมจำนวน 2,150,071 ราย จำนวนผู้ป่วยปอดอักเสบรักษาตัวอยู่ในโรงพยาบาล 1,018 ราย เฉลี่ยจังหวัดละ 13 ราย อัตราครองเตียง ร้อยละ 14.4 ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 19 พ.ค. 65 รวม 136,160,472 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,571,194 โดส ผู้ได้รับวัคซีนเข็มที่ 2 สะสม 52,157,255 โดส ผู้ได้รับวัคซีนเข็มที่ 3 สะสม 24,292,316 โดส และผู้ได้รับวัคซีนเข็มที่ 4 สะสม 3,139,707 โดส
วันพฤหัสบดีที่ 4 สิงหาคม 2565
ประธานกรรมการธนาคารอิสลามแห่งประเทศไทยเข้าเยี่ยมคารวะจุฬาราชมนตรี
ประธานกรรมการธนาคาร พร้อมด้วยคณะกรรมการ และผู้บริหารระดับสูง ธนาคารอิสลามแห่งประเทศไทย เยี่ยมคารวะจุฬาราชมนตรีแห่งราชอาณาจักรไทย เพื่อแนะนำตัวในโอกาสเข้ารับหน้าที่ประธานกรรมการธนาคารและเพื่อกระชับความสัมพันธ์อันดีของทั้งสององค์กร
เมื่อวันที่ 4 สิงหาคม 2565 เวลา 10.30 น. ธนาคารอิสลามแห่งประเทศไทย โดยนายภูมิศักดิ์ อรัญญาเกษมสุข ประธานกรรมการธนาคาร พร้อมด้วยคณะกรรมการธนาคาร และผู้บริหารระดับสูง เข้าเยี่ยมคารวะ นายอาศิส พิทักษ์คุมพล จุฬาราชมนตรีแห่งราชอาณาจักรไทย เพื่อแนะนำตัวในโอกาสเข้ารับหน้าที่ประธานกรรมการธนาคารและเพื่อกระชับความสัมพันธ์อันดีของทั้งสององค์กร ณ ห้องรับรองสำนักจุฬาราชมนตรี ศูนย์บริหารกิจการศาสนาอิสลามแห่งชาติเฉลิมพระเกียรติ ถนนคลองเก้า เขตหนองจอก กรุงเทพฯ
ในการนี้ นายวุฒิชัย สุระรัตน์ชัย กรรมการและผู้จัดการธนาคาร ยังได้มีการรายงานความคืบหน้าผลการดำเนินโครงการตามพันธกิจของธนาคารที่ส่งเสริมความเป็นอยู่ที่ดีให้แก่พี่น้องมุสลิม ได้แก่ โครงการชุมชนซื่อสัตย์เพื่อช่วยเหลือพี่น้องมุสลิมให้หลุดพ้นจากหนี้นอกระบบ การสนับสนุนเงินสมทบ 40% สำหรับการทำประกันตะกาฟุลอัคคีภัยมัสยิดทั่วประเทศ การเพิ่มจำนวนรางวัลบัญชีเงินฝากอัลฮัจย์ส่งเสริมการประกอบพิธีฮัจย์ครั้งหนึ่งในชีวิตของมุสลิมที่มีความพร้อมทางร่างกาย โครงการเงินฝากสแปซิฟิก มุฎอรอบะฮ์ (Specific Mudharabah) ซึ่งเป็นการแมชชิ่งเงินฝากกับโครงการสินเชื่อครูสอนศาสนา ตลอดจนได้รายงานผลประกอบการในสามปีที่ผ่านมาจนถึงปัจจุบัน และทิศทางการดำเนินงานของธนาคาร
ด้านสำนักจุฬาราชมนตรีมี นายอรุณ บุญชม ประธานคณะผู้ทรงคุณวุฒิจุฬาราชมนตรี และนายประสาน ศรีเจริญ รองประธานคณะผู้ทรงคุณวุฒิจุฬาราชมนตรี ผู้แทนจุฬาราชมนตรีให้การต้อนรับ พร้อมให้ข้อเสนอแนะในการขับเคลื่อนธนาคารสู่ปีที่ 20 อย่างมั่นคง ด้วยหลักการทรงงานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในหลวงรัชกาลที่ 9 ที่ทรงใช้หลัก “เข้าใจ เข้าถึง พัฒนา” และทิ้งท้ายถึงความยินดีที่จะผลักดันธนาคารอิสลามแห่งประเทศไทยในทุกมิติเพื่อความเจริญก้าวหน้าของธนาคาร ให้อยู่คู่กับพี่น้องชาวไทยทุกคน
วันอังคารที่ 1 กุมภาพันธ์ 2565
การรถไฟแห่งประเทศไทย แจ้งเหตุ เกิดเหตุขบวนรถเร็วที่ 134 หนองคาย - กรุงเทพ ชนกับรถบรรทุกพ่วง 18 ล้อ บริเวณจุดตัดเสมอระดับทางรถไฟ - รถยนต์ ระหว่างสถานีหนองขอนกว้าง - หนองตะไก้
การรถไฟแห่งประเทศไทย (รฟท.) กระทรวงคมนาคม แจ้งเหตุ เกิดเหตุขบวนรถเร็วที่ 134 หนองคาย - กรุงเทพ ชนกับรถบรรทุกพ่วง 18 ล้อ บริเวณจุดตัดเสมอระดับทางรถไฟ - รถยนต์ ระหว่างสถานีหนองขอนกว้าง - หนองตะไก้  อำเภอเมือง จังหวัดอุดรธานี เบื้องต้นพนักงานการรถไฟฯ เส
การรถไฟแห่งประเทศไทย (รฟท.) กระทรวงคมนาคม แจ้งเหตุ เกิดเหตุขบวนรถเร็วที่ 134 หนองคาย - กรุงเทพ ชนกับรถบรรทุกพ่วง 18 ล้อ บริเวณจุดตัดเสมอระดับทางรถไฟ - รถยนต์ ระหว่างสถานีหนองขอนกว้าง - หนองตะไก้ อำเภอเมือง จังหวัดอุดรธานี เบื้องต้นพนักงานการรถไฟฯ เสียชีวิต 2 ราย ไม่มีผู้โดยสารได้รับอันตราย
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ รฟท. เปิดเผยว่า เมื่อวันที่ 31 มกราคม 2565 เวลา 19.45 น. รฟท. ได้รับรายงาน เกิดเหตุขบวนรถเร็วที่ 134 หนองคาย - กรุงเทพ ชนกับรถบรรทุกพ่วง 18 ล้อ บริเวณจุดตัดเสมอระดับทางรถไฟ - รถยนต์ หลักกิโลเมตรที่ 564/6-7 ระหว่างสถานีหนองขอนกว้าง - หนองตะไก้ อำเภอเมือง จังหวัดอุดรธานี ส่งผลให้ขบวนรถตกราง 1 เพลา 2 ล้อ รถจักรดีเซล หมายเลข 4106 ได้รับความเสียหายอย่างมาก และกีดขวางการเดินรถ เบื้องต้นพบผู้เสียชีวิต 2 ราย เป็นพนักงานของ รฟท. คือนายวุฒิชัย เรืองอร่าม พนักงานขับรถ และนายเจนณรงค์ ชื่นช้อย ช่างเครื่อง แต่ไม่มีผู้โดยสารได้รับอันตรายใด ๆ
ทั้งนี้ ภายหลังเกิดเหตุนายนิรุฒ มณีพันธ์ ผู้ว่าการรถไฟแห่งประเทศไทย ได้สั่งการให้เจ้าหน้าที่ที่เกี่ยวข้อง ลงพื้นที่ตรวจสอบที่เกิดเหตุอย่างเร่งด่วนเพื่อหาสาเหตุการเกิดอุบัติเหตุในครั้งนี้ และเข้าช่วยเหลือเร่งกู้ขบวนรถที่ตกราง ให้กลับมาเปิดให้บริการได้โดยเร็วที่สุด พร้อมทั้งได้ส่งสารแสดงความเสียใจต่อครอบครัวพนักงานขับรถและช่างเครื่องของ รฟท. ที่เสียชีวิตจากอุบัติเหตุในครั้งนี้ โดยพร้อมเข้าไปดูแลช่วยเหลือครอบครัวของพนักงานที่เสียชีวิตจากการปฏิบัติหน้าที่อย่างเต็มที่
Facebook ทีมพีอาร์การรถไฟแห่งประเทศไทย https://www.facebook.com/129946050353608/posts/5473038706044289/?d=n
INSTAGRAM SRT OFFICIAL https://www.instagram.com/p/CZZmc4vPvTD/?utm_medium=copy_link
Twitter SRT OFFICIAL @PR_SRT https://twitter.com/pr_srt/status/1488176850459250688?s=21
วันจันทร์ที่ 24 มกราคม 2565
ไทยพร้อมเป็นเจ้าภาพ "การประชุมเอเปคปี 65" (APEC 2022) ภายใต้แนวคิด "เปิดกว้างสร้างสัมพันธ์ เชื่อมโยงกัน สู่สมดุล" (Open. Connect. Balance.)
.....
นายธนกร วังบุญคงชนะ โฆษกประจำสำนักนายกรัฐมนตรี เผยว่า ไทยพร้อมเป็นเจ้าภาพการประชุมเอเปคในปี 2565 (APEC 2022) ซึ่งดำเนินการจัดการประชุมภายใต้แนวคิด "เปิดกว้างสร้างสัมพันธ์ เชื่อมโยงกัน สู่สมดุล" (Open. Connect. Balance.) ที่สอดคล้องกับสถานการณ์ในเวทีระหว่างประเทศ
.
โดยนายกฯ พร้อมนำเสนอบทบาทของไทยในเวทีการประชุมดังกล่าว ด้วย 3 ประเด็นหลัก ประกอบด้วย
.
Open : เปิดกว้างสร้างสัมพันธ์ต่อทุกโอกาส สร้างโอกาสด้านการค้าการลงทุนในทุกมิติ รวมทั้งวางแผนเศรษฐกิจในอนาคตจากบทเรียนสถานการณ์โควิด-19
.
Connect : ฟื้นฟูความเชื่อมโยงในทุกมิติ เน้นการฟื้นฟูด้านการเดินทาง การท่องเที่ยว และความสะดวกด้านการค้า การลงทุน
.
Balance : สร้างสมดุลในทุกแง่มุม ส่งเสริมการพัฒนาด้านเศรษฐกิจ สิ่งแวดล้อม และสังคมให้เติบโตอย่างแข็งแกร่ง ครอบคลุม ยั่งยืน ภายใต้โมเดลเศรษฐกิจชีวภาพ - เศรษฐกิจหมุนเวียน - เศรษฐกิจสีเขียว (BCG Economy Model)
.
รัฐบาลขอเชิญชวนประชาชนไทย ร่วมกันเป็นเจ้าภาพการประชุมเอเปคของไทย และติดตามภารกิจสำคัญ ๆ ของรัฐบาลที่จะเกิดขึ้นในปีนี้
.
อ่านเพิ่มเติม คลิกhttps://www.thaigov.go.th/news/contents/details/50778
#ไทยคู่ฟ้า#ร่วมต้านโควิด19
-------------------
วันพุธที่ 13 ตุลาคม 2564
สธ. สำรวจความเสียหายสถานพยาบาล ดูแลไม่ให้กระทบบริการ และให้การช่วยเหลือผู้ประสบภัย น้ำท่วมต่อเนื่อง
ปลัดกระทรวงสาธารณสุข สั่งการผู้ตรวจราชการเขตสุขภาพที่ 6 ลงพื้นที่ติดตามสถานการณ์น้ำท่วม ใน จ.จันทบุรี ตราด และปราจีนบุรี กำชับเฝ้าระวังสถานการณ์ต่อเนื่อง สำรวจ ประเมินความเสียหายสถานพยาบาล และป้องกันไม่ให้กระทบกับการบริการประชาชน พร้อมมอบหน่วยงานสาธา
ปลัดกระทรวงสาธารณสุข สั่งการผู้ตรวจราชการเขตสุขภาพที่6 ลงพื้นที่ติดตามสถานการณ์น้ำท่วม ใน จ.จันทบุรี ตราด และปราจีนบุรี กำชับเฝ้าระวังสถานการณ์ต่อเนื่อง สำรวจ ประเมินความเสียหายสถานพยาบาล และป้องกันไม่ให้กระทบกับการบริการประชาชน พร้อมมอบหน่วยงานสาธารณสุขจัดหน่วยแพทย์เคลื่อนที่ให้การดูแลช่วยเหลือผู้ประสบภัยอย่างต่อเนื่อง
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า สถานการณ์ฝนตกหนักติดต่อกันหลายวันจากอิทธิพลของพายุ “คมปาซุ” ทำให้เกิดน้ำท่วมในหลายพื้นที่ วันนี้ (13 ตุลาคม 2564) ได้รับรายงานว่า จ.จันทบุรี ตราด และปราจีนบุรี เกิดน้ำท่วมฉับพลัน สถานพยาบาลหลายแห่งได้รับความเสียหายจึงมอบหมายให้นายแพทย์ณรงค์ อภิกุลวณิช ผู้ตรวจราชการเขตสุขภาพที่ 6 ลงพื้นที่ติดตามสถานการณ์อย่างใกล้ชิด สำรวจ ประเมินความเสียหายของสถานพยาบาล และวางแนวทางป้องกันไม่ให้กระทบกับการให้บริการประชาชน พร้อมมอบหน่วยงานสาธารณสุขบูรณาการการทำงานร่วมกับหน่วยงานในพื้นที่ จัดหน่วยแพทย์เคลื่อนที่ให้การดูแลผู้ประสบภัย โดยเฉพาะกลุ่มเปราะบาง เช่น ผู้สูงอายุ เด็ก หญิงมีครรภ์ ผู้ป่วยติดเตียง อย่างต่อเนื่องจนกว่าสถานการณ์จะเข้าสู่ภาวะปกติ พร้อมทั้งสั่งการให้กองสาธารณสุขฉุกเฉิน จัดส่งชุดยาปฐมพยาบาลเบื้องต้นให้กับผู้ประสบภัย จำนวน 3,000 ชุด
นายแพทย์เกียรติภูมิกล่าวต่อว่า สำหรับพื้นที่ที่ได้รับความเสียหาย อาทิโรงพยาบาลพระปกเกล้าจ.จันทบุรี มีน้ำท่วมบริเวณโรงพยาบาล น้ำท่วมขังบริเวณด้านหน้าอาคารรักษาพยาบาลผู้ป่วย และเข้าห้องผ่าตัด ฝ้าเพดานถล่มชำรุด ยานพาหนะบางส่วนได้รับความเสียหาย น้ำท่วมระบบบำบัดน้ำเสียและบ้านพักบุคลากร/เจ้าหน้าที่ เบื้องต้นทำการย้ายผู้ที่ต้องการบ้านพักเข้ามาที่อาคารศูนย์แพทย์ในโรงพยาบาลชั่วคราวแล้ว และสำนักงานสาธารณสุขจังหวัดจันทบุรี, จ.ปราจีนบุรี ระดับน้ำสูงประมาณ 20 ซม. ไหลเข้าท่วม รพ.สต.บ้านโคกอุดมและบ้านพักเจ้าหน้าที่ ขณะนี้น้ำเริ่มลดและสถานการณ์เข้าสู่สภาวะปกติ ส่วน จ.ตราด มี 2 อำเภอที่ได้รับผลกระทบ ได้แก่ อ.เมือง และ อ.เขาสมิง ทำให้มีประชาชนได้รับผลกระทบทั้งการสัญจรและที่อยู่อาศัยกว่า 188 หลังคาเรือน
*********************************** 13 ตุลาคม 2564
วันจันทร์ที่ 5 กรกฎาคม 2564
พร้อมรับ AstraZeneca จากญี่ปุ่น 1.05 ล้านโดส ก.ค.นี้
....
จากกรณีที่รัฐบาลญี่ปุ่น มีความประสงค์จะบริจาควัคซีน AstraZeneca ให้กับประเทศไทยนั้น
.
ล่าสุด รัฐบาลได้อนุมัติการลงนามในหนังสือแลกเปลี่ยนการบริจาควัคซีนป้องกันโรคโควิด-19 ของฝ่ายไทย เพื่อรับมอบวัคซีนป้องกันโรคโควิด-19 ของบริษัท AstraZeneca จากรัฐบาลญี่ปุ่น จำนวน 1.05 ล้านโดส เป็นที่เรียบร้อย คาดว่าจะสามารถส่งมอบได้ในช่วงต้นเดือน ก.ค.นี้
.
สรุปสาระสำคัญของการลงนามหนังสือแลกเปลี่ยนในครั้งนี้ ก็เพื่อให้นำวัคซีนไปใช้อย่างเหมาะสม และเป็นการเฉพาะ เสริมสร้างขีดความสามารถด้านสาธารณสุขและการแพทย์ของไทย
.
สำหรับการส่งมอบวัคซีนในครั้งนี้ เป็นไปตามการส่งส่งเสริมแนวคิด Free and Open Indo - Pacific ซึ่งประกอบไปด้วยประเทศที่ได้รับความช่วยเหลือ อาทิ เวียดนาม อินโดนีเซีย มาเลเซีย ฟิลิปปินส์ ไต้หวัน และไทย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 27 ตุลาคม 2564
ปลัด สธ. เผย จ.ราชบุรี กำลังเร่งลดผู้ป่วยรายใหม่ ควบคู่กับการฉีดวัคซีนทั้งคนไทยและต่างชาติในพื้นที่
ปลัดกระทรวงสาธารณสุข เผย จ.ราชบุรี เร่งลดผู้ติดเชื้อโควิด 19 ให้น้อยกว่าวันละ 60 ราย ด้วย 4 มาตรการ ทั้งการป้องกันส่วนบุคคล ควบคุมป้องกันโรค เฝ้าระวังกลุ่มเสี่ยง/กิจกรรมเสี่ยง และ COVID Free Setting พร้อมเร่งฉีดวัคซีนโควิด 19 ให้ได้ตามเป้าหมาย
ปลัดกระทรวงสาธารณสุข เผย จ.ราชบุรี เร่งลดผู้ติดเชื้อโควิด 19 ให้น้อยกว่าวันละ 60 ราย ด้วย 4 มาตรการทั้งการป้องกันส่วนบุคคล ควบคุมป้องกันโรค เฝ้าระวังกลุ่มเสี่ยง/กิจกรรมเสี่ยง และCOVID Free Setting พร้อมเร่งฉีดวัคซีนโควิด 19 ให้ได้ตามเป้าหมาย รวมไปถึงคนต่างชาติในพื้นที่
วันนี้ (27 ตุลาคม 2564) ที่โรงพยาบาลราชบุรี จ.ราชบุรี นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย แพทย์หญิงอัมพร เบญจพลพิทักษ์ อธิบดีกรมสุขภาพจิต และคณะ ลงพื้นที่ติดตามสถานการณ์โควิด 19 จ.ราชบุรี และกล่าวว่า การระบาดระลอกเดือนเมษายน หลายจังหวัดมีผู้ติดเชื้อเพิ่มสูงขึ้นต่อเนื่อง จึงต้องมีการดำเนินการควบคุมป้องกันอย่างเข้มข้น โดย จ.ราชบุรี อยู่ในกลุ่ม 10 จังหวัดที่ต้องจับตามอง เนื่องจากยังพบผู้ติดเชื้อจำนวนมาก รวมถึงเป็นพื้นที่ที่มีนักท่องเที่ยวเข้ามามาก มีการวางแผนลดผู้ติดเชื้อให้ได้ ร้อยละ 25 ต่อสัปดาห์ และเฝ้าระวังคลัสเตอร์ต่าง ๆ ที่มีความเสี่ยงสูง เช่น แรงงานต่างชาติผิดกฎหมาย โรงงานค่ายทหาร และพื้นที่ท่องเที่ยว โดยใช้ 4 มาตรการ ได้แก่ 1) มาตรการป้องกันโรคส่วนบุคคล ป้องกันการเกิดคลัสเตอร์ใหม่2) มาตรการด้านสาธารณสุข เช่น ค้นหาผู้ติดเชื้อเชิงรุกด้วยชุดตรวจATK ในสถานที่เสี่ยง, สอบสวนโรค ตรวจจับ เพื่อนำเข้าสู่ระบบการรักษาให้เร็ว, เร่งฉีดวัคซีนให้ครอบคลุมกลุ่ม 608 ให้ได้มากกว่าร้อยละ 80, เฝ้าระวังในกลุ่มแรงงานต่างชาติที่อาจมีการเคลื่อนย้ายและมีจำนวนเพิ่มขึ้น นักท่องเที่ยวทั้งในและต่างประเทศ นักเรียน นักศึกษา3) มาตรการทางสังคม เฝ้าระวังในคลัสเตอร์หรือกิจกรรมเสี่ยง และ 4) มาตรการองค์กร โดยใช้COVID Free settingโดยเฉพาะ อ.เมือง อ.ดำเนินสะดวก และ อ.สวนผึ้ง รวมถึงโรงงาน สถานประกอบการ และสถานศึกษา เพื่อลดผู้ป่วยรายใหม่ให้น้อยกว่า 60 รายต่อวัน และลดอัตราการเสียชีวิต
ข้อมูลล่าสุด วันที่ 27 ตุลาคม 2564 จ.ราชบุรี มีผู้ป่วยรายใหม่ 169 ราย ส่วนใหญ่เป็นผู้สัมผัสผู้ป่วยยืนยันก่อนหน้า ตั้งแต่การระบาดระลอกแรกมีผู้ป่วยสะสม 35,952 ราย โดยสถานการณ์ความรุนแรงของอาการผู้ป่วยในรอบ30 วันที่ผ่านมา พบผู้ป่วยสีเขียว ร้อยละ 70 สีเหลือง ร้อยละ 20 และสีแดง ร้อยละ 10 ซึ่งยังคงรักษา 2,865 ราย ส่วนการฉีดวัคซีนในภาพรวม เข็มที่ 1 ครอบคลุมร้อยละ 60 เข็ม2 ร้อยละ 45 กลุ่ม 608 ครอบคลุมร้อยละ 50 กรมควบคุมโรคได้จัดสรรวัคซีนให้ต่อเนื่องเพื่อเร่งฉีดให้ได้ตามเป้าหมาย รวมถึงฉีดให้กับกลุ่มแรงงานต่างชาติและเด็กต่างชาติ 12-17 ปี ทั้งที่อยู่ในระบบและนอกระบบการศึกษา
********************************27 ตุลาคม 2564
วันอังคารที่ 12 กรกฎาคม 2565
​กระทรวงยุติธรรม โดยกรมบังคับคดี จัดการประชุมระหว่างประเทศ ว่าด้วยการบังคับคดีแพ่งกับความท้าทายร่วมสมัยของการบังคับคดีทางอิเล็กทรอนิกส์
​กระทรวงยุติธรรม โดยกรมบังคับคดี จัดการประชุมระหว่างประเทศ ว่าด้วยการบังคับคดีแพ่งกับความท้าทายร่วมสมัยของการบังคับคดีทางอิเล็กทรอนิกส์
ในวันอังคารที่ ๑๒ กรกฎาคม ๒๕๖๕ เวลา ๐๙.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีเปิดการประชุมระหว่างประเทศว่าด้วยการบังคับคดีแพ่งกับความท้าทายร่วมสมัยของการบังคับคดีทางอิเล็กทรอนิกส์ (International Conference on Civil Judgment : Contemporary Challenges in e-Enforcement) ร่วมกับหน่วยงานด้านการบังคับคดีแพ่งของประเทศสมาชิกอาเซียน ประเทศคู่เจรจา และองค์การระหว่างประเทศ จัดขึ้นในรูปแบบการประชุมทางไกลผ่านจอภาพ (Video Conference) โดยมีนางทัศนีย์ เปาอินทร์ อธิบดีกรมบังคับคดี กล่าวต้อนรับและกล่าวรายงาน ซึ่งมีผู้แทนประเทศสมาชิกอาเซียนรวม ๗ ประเทศ ได้แก่ เนการาบรูไนดารุสซาลาม สาธารณรัฐแห่งสหภาพเมียนมา สหพันธรัฐมาเลเซีย สาธารณรัฐฟิลิปปินส์ สาธารณรัฐสิงคโปร์ สาธารณรัฐสังคมนิยมเวียดนาม ราชอาณาจักรไทย และประเทศคู่เจรจา รวมถึงเจ้าพนักงานบังคับคดีของประเทศไทย รวมจำนวนประมาณ ๓๐๐ คน เข้าร่วมการประชุม
ในการนี้ รัฐมนตรีว่าการกระทรวงยุติธรรม ได้กล่าวเปิดการประชุมว่า การประชุมระหว่างประเทศว่าด้วยการบังคับคดีแพ่งที่จัดขึ้นในครั้งนี้ ถือเป็นเวทีแลกเปลี่ยนความรู้ และประสบการณ์ในการศึกษาหลักการของกฎหมายเกี่ยวกับการบังคับคดีทางอิเล็กทรอนิกส์ แนวปฏิบัติที่ดีในระดับสากล โดยกระทรวงยุติธรรมได้บูรณาการนำระบบอิเล็กทรอนิกส์มาใช้ เพื่อเพิ่มศักยภาพในการทำงาน และเพิ่มช่องทางในการเข้าถึงกระบวนการยุติธรรมของกรมบังคับคดี ในฐานะหน่วยงานของรัฐ เพียงหน่วยเดียวที่มีภารกิจด้านการบังคับคดีแพ่ง ได้นำระบบอิเล็กทรอนิกส์มาใช้ในการพัฒนากระบวนการบังคับคดีแพ่ง เพื่อให้กระบวนการบังคับคดีเป็นไปโดยสะดวก รวดเร็ว เป็นธรรมต่อผู้ที่เกี่ยวข้องทุกฝ่าย ทำให้เจ้าหนี้ได้รับชำระหนี้ ลูกหนี้สามารถชำระหนี้ได้ และมีผู้สนใจการประมูลซื้อทรัพย์สินจากการขายทอดตลาดจำนวนมากขึ้น อันเป็นผลจากกระบวนการที่สะดวกขึ้น ส่งผลให้เกิดสภาพคล่องทางเศรษฐกิจของประเทศไทย การประชุมดังกล่าวประกอบด้วยการนำเสนอและการอภิปรายในประเด็นที่น่าสนใจ ดังนี้ ๑. ศาลอัจฉริยะและนวัตกรรมทางความยุติธรรม ศาลยุติธรรมแห่งประเทศไทยนำเทคโนโลยีและนวัตกรรมมาประยุกต์ใช้เพื่อให้ประชาชนเข้าถึงกระบวนการยุติธรรมในยามวิกฤตโรคติดเชื้อไวรัสโคโรนา 2019 ได้อย่างไร ๒. ความตระหนักถึงกฎหมายหรือกฎเกณฑ์อื่นๆ ที่เกี่ยวข้องกับการบังคับคดีทางอิเล็กทรอนิกส์ ๓. พัฒนาการล่าสุดของสภาเจ้าพนักงานบังคับคดีระหว่างประเทศกับการบังคับคดีทางอิเล็กทรอนิกส์ แนวปฏิบัติสากลสำหรับการบังคับคดีอิเล็กทรอนิกส์ ๔. การบังคับคดีทางอิเล็กทรอนิกส์ของกรมบังคับคดีเพื่อนำไปสู่ LED ๕G ๕. ตัวอย่างของแนวปฏิบัติที่เป็นเลิศ ในการขายทอดตลาดทางอิเล็กทรอนิกส์
นอกจากนี้ กรมบังคับคดีจะได้มีการรวบรวมความรู้และประสบการณ์ที่เกี่ยวข้องกับการบังคับคดีทางอิเล็กทรอนิกส์ของประเทศสมาชิกอาเซียนและประเทศคู่เจรจาเพื่อนำไปเผยแพร่ให้กับประชาชนผู้สนใจ และนำไปใช้ประโยชน์ในการศึกษาวิจัย พัฒนาประสิทธิภาพของการบังคับคดีแพ่งของประเทศไทยให้เป็นมาตรฐานสากลต่อไป
วันศุกร์ที่ 3 มิถุนายน 2565
นายกรัฐมนตรีและภริยา เป็นประธานพิธีถวายเครื่องราชสักการะ วางพานพุ่ม และพิธีจุดเทียนถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565
นายกรัฐมนตรีและภริยา เป็นประธานพิธีถวายเครื่องราชสักการะ วางพานพุ่ม และพิธีจุดเทียนถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565
นายธนกร วังบุญคงชนะ โฆษกประจำสำนักนายกรัฐมนตรี เผยว่า วันนี้ (3 มิถุนายน 2565) เวลา 19.19 น. ณ เวทีใหญ่ ท้องสนามหลวง พลเอก ประยุทธ์ จันทร์โอชา นายกรัฐมนตรี และภริยา เป็นเป็นประธานพิธีถวายเครื่องราชสักการะ วางพานพุ่ม และพิธีจุดเทียนถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565 โดยมีประธานรัฐสภา ประธานศาลฎีกา ประธานวุฒิสภา ประธานองค์กรตามรัฐธรรมนูญพร้อมคู่สมรส คณะรัฐมนตรีพร้อมคู่สมรส ข้าราชการชั้นผู้ใหญ่ ทหาร ตำรวจ พลเรือน ภาคเอกชน และภาคประชาชน เข้าร่วมพิธีอย่างพร้อมเพรียงกัน
เมื่อนายกรัฐมนตรีและภริยาเดินทางถึงพิธีท้องสนามหลวง ขึ้นสู่เวที นายกรัฐมนตรีทำวันทยหัตถ์หน้าพระฉายาลักษณ์สมเด็จพระนางเจ้า ฯ พระบรมราชินี แล้ววางพุ่มทอง พุ่มเงิน ถวายธูปเทียนแพ ทำวันทยหัตถ์ จุดเทียนถวายพระพรชัยมงคล จากนั้น นายกรัฐมนตรีกล่าวกราบบังคมทูลถวายพระพรชัยมงคล และกล่าวนำถวายพระพรชัยมงคลหน้าพระฉายาลักษณ์ฯ ความว่า
ขอพระราชทานกราบบังคมทูลพระกรุณาทรงทราบฝ่าละอองธุลีพระบาท
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี พร้อมด้วยพสกนิกรชาวไทยทุกหมู่เหล่า ทั้งที่ได้มาพร้อมกันอยู่ ณ บริเวณมณฑลพิธีแห่งนี้ และที่อยู่ในสถานที่ต่าง ๆ ทั่วประเทศ ตลอดจนทั่วโลก มีความปลาบปลื้มปีติเป็นล้นพ้นที่ได้มาร่วมแสดงความจงรักภักดี และสำนึกในพระมหากรุณาธิคุณโดยพร้อมเพรียงกัน
เนื่องในโอกาสวันเฉลิมพระชนมพรรษาของใต้ฝ่าละอองธุลีพระบาท ที่เวียนมาบรรจบครบรอบอีกวาระหนึ่งในวันนี้ ตลอดระยะเวลาที่ใต้ฝ่าละอองธุลีพระบาททรงเป็นคู่พระบารมีของพระบาทสมเด็จพระเจ้าอยู่หัว ทรงปฏิบัติบำเพ็ญพระราชกรณียกิจด้วยพระราชหฤทัยมุ่งมั่นในการสืบสาน รักษา และต่อยอด โครงการอันเนื่องมาจากพระราชดำริในทุกพื้นที่ทั่วประเทศ ทั้งในด้านการเกษตรและการปรับปรุงสภาพแวดล้อม เพื่อฟื้นดินคืนป่า การพัฒนาอาชีพตามหลักเกษตรทฤษฎีพอเพียงและทฤษฎีใหม่ เพื่อเพิ่มความมั่นคงทางอาหาร บนพื้นฐานหลักปรัชญาของเศรษฐกิจพอเพียง ตลอดจนการพัฒนาอาชีพเสริม เพื่อเพิ่มรายได้ของราษฎร จากหัตถศิลป์ภูมิปัญญาท้องถิ่น โดยทรงพระกรุณาส่งเสริมศิลปาชีพ อันเป็นการดำรงรักษาเอกลักษณ์ศิลปวัฒนธรรมของชาติไทยให้ธำรงอยู่ยั่งยืนสืบไป พระราชจริยวัตรอันงดงามเป็นที่ประจักษ์แก่อาณาประชาราษฎร์โดยทั่วกัน ในศุภวาระอันเป็นมงคลยิ่งนี้ ข้าพระพุทธเจ้าขอพระราชทานพระราชานุญาต นำพสกนิกรทั้งหลายถวายพระพรชัยมงคล ดังต่อไปนี้
“ข้าพระพุทธเจ้าทั้งหลาย ขอพระราชทานถวายพระพรชัยมงคล ด้วยความจงรักภักดี ขออัญเชิญคุณพระศรีรัตนตรัย เดชะพระสยามเทวาธิราช และสรรพสิ่งศักดิ์สิทธิ์ในสากล โปรดอภิบาลบันดาลดล ให้ใต้ฝ่าละอองธุลีพระบาท ทรงพระเกษมสำราญ พระชนมายุยิ่งยืนนาน พระเกียรติคุณแผ่ไพศาลไปทั่วทุกทิศานุทิศ สถิตเป็นมิ่งขวัญร่มเกล้าของปวงข้าพระพุทธเจ้า และเหล่าพสกนิกรตราบกาลนานเทอญ” ด้วยเกล้าด้วยกระหม่อม
จบแล้วดนตรีบรรเลงเพลงสรรเสริญพระบารมี นายกรัฐมนตรีและภริยารับมอบโคมเทียน และร่วมร้องเพลงสดุดีจอมราชา แล้วนายกรัฐมนตรีกล่าวนำ “ทรงพระเจริญ” 3 ครั้ง เสร็จพิธี
วันจันทร์ที่ 12 กรกฎาคม 2564
‘โฆษกแรงงาน’ ยัน จ่ายเยียวยาคนงานในแคมป์ก่อสร้างแล้วตามสิทธิ
โฆษกกระทรวงแรงงาน (ฝ่ายการเมือง) เปิดเผย จ่ายเงินเยียวยาสุดวิสัยโควิด -19 ในแคมป์ก่อสร้างแล้วตามสิทธิ ส่วนกิจการอื่น ๆ ที่เหลือจะโอนเงินเข้าบัญชีลูกจ้างโดยตรง
เมื่อวันที่ 12 กรกฎาคม 2564 นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) เปิดเผยถึงกรณีที่ คุณไชยวัฒน์ วรรณโคตร เลขานุการและอนุกรรมาธิการ คณะอนุกรรมาธิการศึกษาสถานการณ์ด้านแรงงานสวัสดิการ คุ้มครองแรงงาน และแรงงานสัมพันธ์ เขียนบทความ เรียบเรียงข้อมูลการชดเชยแรงงานจากคำสั่งปิดแคมป์คนงาน โดย ระบุว่าปิดแคมป์คนงาน 14 วัน เกือบ 7 แสนคน ยังไม่ได้รับชดเชยเยียวยาและไม่ได้ดูแลเรื่องอาหารให้กับคนงานนั้น ในเรื่องนี้นั้น ขอชี้แจงว่า กระทรวงแรงงาน โดยสำนักงานประกันสังคมได้จ่ายเงินเยียวยาสุดวิสัยโควิด -19 ร้อยละ 50 ของค่าจ้างให้ลูกจ้าง 4 ประเภทกิจการ ได้แก่ 1) กิจการก่อสร้าง 2) กิจการที่พักแรม บริการด้านอาหาร 3) กิจการศิลปะความบันเทิงนันทนาการ และ 4) กิจการอื่น ๆ ไม่ใช่กิจการก่อสร้างเพียงอย่างเดียว และขณะนี้ สำนักงานประกันสังคมได้วินิจฉัยจ่ายประโยชน์ทดแทนกรณีว่างงานจากเหตุสุดวิสัยโควิด-19 ไปแล้วทั้งสิ้น 17,920 ราย เป็นจำนวนเงิน 87,631,033.80 บาท (ข้อมูล ณ วันที่ 12 ก.ค.64) โดยแยกเป็น กิจการก่อสร้าง 16,468 ราย เป็นเงิน 79,801,420.45 บาท ที่เหลือเป็นกิจการร้านอาหาร และภัตตาคาร 1,452 ราย เป็นเงิน 7,829,613.35 บาท ทั้งนี้ สำนักงานประกันสังคมจะตัดจ่ายทุกวันศุกร์ และนำจ่ายเงินให้ลูกจ้างทุกวันจันทร์ โดยคนงานในกิจการก่อสร้างจ่ายเป็นเงินสด ส่วนกิจการอื่น ๆ ที่เหลือจะโอนเงินเข้าบัญชีลูกจ้างโดยตรง
กรณีลูกจ้างที่ยังไม่ได้เงิน สำนักงานประกันสังคมขอให้เร่งดำเนินการ ดังนี้ 1) ให้นายจ้างรับรองในระบบ e-service ว่ามีลูกจ้างกี่ราย หยุดงานตั้งแต่วันไหนถึงวันไหน 2) ลูกจ้างยื่นแบบ สปส. 2 – 01/7 ให้แก่นายจ้างส่งต่อให้สำนักงานประกันสังคม เพื่อที่จะให้ประกันสังคมพิจารณาวินิจฉัยจ่ายเงินโดยเร็วต่อไป
ส่วนเรื่องอาหารในแคมป์คนงานก่อสร้างนั้น กระทรวงแรงงาน ได้ขอความร่วมมือนายจ้างสถานประกอบการดูแลเรื่องอาหารแก่คนงานทั้ง 3 มื้อ โดยกระทรวงแรงงานจะสนับสนุนเครื่องอุปโภคบริโภค อาทิ ข้าวสาร น้ำดื่ม ไข่ไก่ ปลากระป๋อง ที่ได้รับบริจาคจากภาคเอกชน และนำไปมอบให้สมาคมอุตสาหกรรมก่อสร้างไทย ในพระบรมราชูปถัมภ์ เป็นศูนย์กลางในการกระจายอาหารไปยังคนงานตามแคมป์ต่างๆ ซึ่งการดำเนินการดังกล่าวเป็นมาตรการเสริมที่กระทรวงแรงงานขอความร่วมมือนายจ้างสถานประกอบการ เพื่อช่วยเหลือบรรเทาความเดือดร้อนและแบ่งเบาค่าใช้จ่ายด้านอาหารให้แก่คนงานอีกทางหนึ่ง
วันพุธที่ 22 ธันวาคม 2564
กรมบัญชีกลางเตรียมความพร้อม ใช้ระบบ Digital Pension บูรณาการฐานข้อมูลภาครัฐ ย้ำ! ผู้มีสิทธิ ตรวจสอบข้อมูลของตนให้ถูกต้อง ครบถ้วน
กรมบัญชีกลางพัฒนาระบบบำเหน็จบำนาญและสวัสดิการรักษาพยาบาล (Digital Pension) เพื่อบูรณาการฐานข้อมูลภาครัฐ ปรับปรุงระบบการสั่งจ่ายและการจ่ายตรงเบี้ยหวัด บำเหน็จบำนาญ และเงินอื่นในลักษณะเดียวกัน รวมถึงเชื่อมโยงข้อมูลจากระบบจ่ายตรงเงินเดือนและค่าจ้างประจำ
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้พัฒนาระบบบำเหน็จบำนาญและสวัสดิการรักษาพยาบาล (Digital Pension) เพื่อบูรณาการฐานข้อมูลภาครัฐ ปรับปรุงระบบการสั่งจ่ายและการจ่ายตรงเบี้ยหวัด บำเหน็จบำนาญ และเงินอื่นในลักษณะเดียวกัน รวมถึงเชื่อมโยงข้อมูลจากระบบจ่ายตรงเงินเดือนและค่าจ้างประจำ (ระบบ e-Payroll) ไปยังระบบฐานข้อมูลบุคลากรภาครัฐ สำหรับใช้สิทธิสวัสดิการรักษาพยาบาลข้าราชการ เพื่อให้ผู้มีสิทธิและบุคคลในครอบครัวใช้สิทธิเบิกจ่ายตรงสวัสดิการรักษาพยาบาลได้อย่างต่อเนื่องและป้องกันการใช้สิทธิที่ไม่ถูกต้อง รวมทั้งช่วยลดภาระการนำเงินส่งคืนคลังของส่วนราชการต้นสังกัดกรณีที่มีการเบิกเงินที่ไม่มีสิทธิส่งคืนคลังด้วย โดยจะเริ่มใช้ระบบ Digital Pension ในช่วงต้นปี 2565
อธิบดีกรมบัญชีกลางกล่าวต่อว่า ขณะนี้กรมบัญชีกลางมีหนังสือแจ้งให้ส่วนราชการต่าง ๆ กำชับให้ผู้มีสิทธิ ได้แก่ ข้าราชการ ลูกจ้างประจำ ผู้รับเบี้ยหวัด และผู้รับบำนาญ ตรวจสอบความถูกต้องของข้อมูลตนเอง ผ่านช่องทางที่กรมบัญชีกลางจัดทำขึ้น 2 ช่องทาง คือ 1) เว็บไซต์ http://pws.cgd.go.th/EFiling/login.jsf โดยลงทะเบียนผ่านระบบการยื่นขอรับบำเหน็จบำนาญด้วยตนเองทางอิเล็กทรอนิกส์ 2) ดาวน์โหลดแอปพลิเคชัน “CDG iHealthCare” และลงทะเบียนก่อนเข้าใช้งาน หากผู้มีสิทธิตรวจสอบข้อมูลและพบว่าข้อมูลไม่ถูกต้องหรือไม่เป็นปัจจุบัน ให้ยื่นแบบคำขอเพิ่ม/ปรับปรุงข้อมูลในฐานข้อมูลบุคลากรภาครัฐ พร้อมแนบเอกสารที่เกี่ยวข้องต่อนายทะเบียนของส่วนราชการต้นสังกัดเพื่อแก้ไขข้อมูลต่อไป
“สำหรับเจ้าหน้าที่ที่ได้รับมอบหมายให้ปฏิบัติงานเบี้ยหวัด บำเหน็จบำนาญ และเงินอื่นในลักษณะเดียวกัน ขณะนี้กรมบัญชีกลางได้เปิดลงทะเบียนกำหนดสิทธิเข้าใช้งานในระบบ โดยสามารถลงทะเบียนได้ที่ https://dps.cgd.go.th/pension และศึกษาบทเรียนออนไลน์สำหรับแนวทางและวิธีการปฏิบัติของเจ้าหน้าที่ในการลงทะเบียนเข้าใช้งานในระบบได้ที่ https://dps.cgd.go.th/e-learning/register ตั้งแต่บัดนี้เป็นต้นไป หากมีข้อสงสัยสอบถามเพิ่มเติมได้ที่ Call Center กรมบัญชีกลาง 02 270 6400 ในวัน เวลาราชการ” อธิบดีกรมบัญชีกลาง กล่าว
วันศุกร์ที่ 22 ตุลาคม 2564
ดีอีเอส ห่วงคนไทยหลงเชื่อการแชร์ข่าวปลอมในไลน์
ดีอีเอส ห่วงคนไทยหลงเชื่อการแชร์ข่าวปลอมในไลน์
“นพวรรณ”โฆษกดีอีเอสฝ่ายการเมืองเผยข้อมูลจากศูนย์ต่อต้านข่าวปลอมพบไลน์กำลังเป็นแพลตฟอร์มโซเชียลยอดนิยมในการแพร่กระจายข่าวปลอมห่วงคนไทยหลงเชื่อเพราะไม่รู้เท่าทันแนะผู้รับข่าวสารตรวจสอบให้รอบด้านก่อนเชื่อและแชร์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าปัจจุบันมีผู้ใช้ไลน์ในประเทศไทยไม่ต่ำกว่า50ล้านคนหรือเกินครึ่งประเทศดังนั้นจึงน่าเป็นห่วงว่าผู้ไม่หวังดีจะหันมาใช้ประโยชน์จากช่องทางนี้มากขึ้นเพื่อกระจายข่าวปลอมเมื่อมีผู้ที่ตกเป็นเหยื่อหลงเชื่อก็เกิดการแชร์ต่อๆกันโดยรู้เท่าไม่ถึงการณ์รู้ไม่เท่าทันผู้สร้างข่าวปลอมจนอาจสร้างความตื่นตระหนักในวงกว้างและแพร่กระจายความเสียหาย
จากสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่15-21ต.ค. 64โดยศูนย์ต่อต้านข่าวปลอมมีข้อความที่เข้ามาจำนวน11,564,020 ข้อความโดยจากการคัดกรองมีข้อความที่ต้องดำเนินการตรวจสอบ(Verify)จำนวน217ข้อความรวมเรื่องที่ต้องดำเนินการตรวจสอบ114เรื่องในจำนวนนี้เป็นข่าวเกี่ยวกับโควิด49เรื่อง
สำหรับช่องทางหลักๆที่พบจำนวนข้อความที่ต้องคัดกรองและตรวจสอบอันดับ1ยังมาจากระบบsocial listeningมากกว่า90%ตามมาด้วยแพลตฟอร์มโซเชียลของศูนย์ฯได้แก่ไลน์ทางการทวิตเตอร์เฟซบุ๊กและเว็บไซต์อย่างไรก็ตามมีข้อสังเกตว่าในส่วนของการมอนิเตอร์และการแจ้งเบาะแสผ่านแพลตฟอร์มโซเชียลจำนวนข้อความที่ต้องคัดกรองและข้อความข่าวที่เข้าเกณฑ์ตรวจสอบจะมาจากเบาะแสที่ได้จากช่องทางไลน์มากที่สุด
สำหรับข่าวปลอมที่มีคนสนใจสูงสุด3อันดับแรกรอบสัปดาห์ล่าสุดนี้ได้แก่เรื่องโครงการคนละครึ่งส่งSMSให้ประชาชนลงทะเบียนรับสิทธิ์สำหรับเฟส4เรื่องตำรวจปฏิเสธการรับแจ้งความจากเหตุการณ์ที่ชาวต่างชาติพลัดตกบ่อน้ำพุร้อนและเรื่องพบแอปฯดูดเงินจากบัญชีธนาคารของประชาชนเนื่องจากข้อมูลจากธนาคารรั่วไหลมีผู้เสียหายจำนวนมากตามลำดับ
ทั้งนี้กระทรวงดิจิทัลฯขอความร่วมมือประชาชนช่วยกันแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**********
วันจันทร์ที่ 2 พฤษภาคม 2565
กรมทางหลวงชนบทพัฒนาสายทางเชื่อมโยงการคมนาคมให้สมบูรณ์ เตรียมเข้าพื้นที่ก่อสร้างถนนเชื่อมเมืองสุรินทร์กว่า 17 กิโลเมตร คาดแล้วเสร็จปี 2567
รองรับการขนส่งและการเดินทางจากการขยายตัวของเมืองในอนาคต ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม พัฒนาเส้นทางในโครงข่ายสนับสนุนการคมนาคมภายในจังหวัดสุรินทร์และจังหวัดใกล้เคียงให้มีความต่อเนื่อง พร้อมรองรับปริมาณการขนส่งและการเดินทางที่เพิ่มสูงขึ้นในอนาคต เตรียมเข้าพื้นที่ดำเนินโครงการก่อสร้างถนนสายแยกทางหลวงแผ่นดินหมายเลข 2378 - เมืองสุรินทร์ อำเภอเมือง จังหวัดสุรินทร์ รวมระยะทาง 17.954 กิโลเมตร คาดแล้วเสร็จต้นปี 2567
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จังหวัดสุรินทร์มีการพัฒนาและขยายตัวของชุมชนเมืองอย่างรวดเร็ว เนื่องจากเป็นเมืองหลักของภาคตะวันออกเฉียงเหนือตอนล่างที่มีศักยภาพทางเศรษฐกิจสูงในภาคเกษตรกรรมและอุตสาหกรรมที่เชื่อมโยงกับภาคการเกษตร ไม่ว่าจะเป็นการปลูกข้าวหอมมะลิ การเพาะปลูกพืชไร่ชนิดต่าง ๆ เช่น มันสำปะหลัง อ้อย และข้าวโพดเลี้ยงสัตว์ รวมไปถึงการปลูกหม่อนเลี้ยงไหม การขนส่งสินค้าและผลผลิตทางการเกษตรไปจำหน่ายในตัวอำเภอเมืองหรือจังหวัดใกล้เคียง จึงต้องอาศัยเส้นทางเข้าสู่ตัวเมืองสุรินทร์เป็นหลัก ดังนั้น เพื่อเป็นการพัฒนาโครงข่ายคมนาคมให้สอดคล้องกับปริมาณการจราจรที่เพิ่มขึ้นทั้งช่วงเวลาปกติและช่วงเทศกาล ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการเชื่อมโยงเส้นทางคมนาคมระหว่างจังหวัดสู่ภูมิภาคให้มีความสะดวก รวดเร็ว และปลอดภัย ทช. จึงได้ดำเนินโครงการก่อสร้างถนนสายแยกทางหลวงแผ่นดินหมายเลข 2378 - เมืองสุรินทร์ อำเภอเมือง จังหวัดสุรินทร์ ซึ่งแบ่งการดำเนินงานออกเป็น 2 ช่วง โดยเริ่มต้นโครงการช่วงที่ 1 บนทางหลวงชนบทสาย สร.4026 ตั้งแต่ กม. ที่ 8+000 บริเวณข้างโรงเรียนเพี้ยราม ตำบลเพี้ยราม วางแนวตามเส้นทางเดิมไปจนถึง กม. ที่ 22+697 และเริ่มต้นช่วงที่ 2 บริเวณวัดป่านิมิตมงคล ตำบลท่าสว่าง กม. ที่ 28+473 ไปสิ้นสุดโครงการที่ถนนทุ่งโพธิ์ ช่วง กม. ที่ 31+730 ตำบลนอกเมือง อำเภอเมือง จังหวัดสุรินทร์ รวมระยะทาง 17.954 กิโลเมตร ซึ่งโครงการดังกล่าวจะดำเนินการยกระดับชั้นทางและขยายความกว้างของถนนจากเดิมผิวจราจรกว้าง 6 เมตร ไหล่ทางข้างละ 1 เมตร ขยายเป็นผิวจราจรกว้าง 7 เมตร ไหล่ทางข้างละ 2.5 เมตร พร้อมเสริมผิวจราจรแบบแอสฟัลท์ติกคอนกรีตบริเวณแนวเส้นทางที่ตัดผ่านหมู่บ้าน และขยายความกว้างของสะพาน จำนวน 5 แห่ง ก่อสร้างระบบระบายน้ำ ติดตั้งระบบไฟฟ้าแสงสว่างและอุปกรณ์อำนวยความปลอดภัยตลอดทั้งสายทาง โดยใช้งบประมาณค่าก่อสร้างจำนวน 149.445 ล้านบาท ปัจจุบันโครงการดังกล่าวอยู่ระหว่างเตรียมเข้าพื้นที่เพื่อดำเนินการก่อสร้าง โดยเมื่อก่อสร้างแล้วเสร็จ จะเป็นอีกหนึ่งเส้นทางให้ประชาชนสามารถเดินทางจากชุมชนและตำบลต่าง ๆ เข้าสู่ตัวเมืองได้อย่างสะดวกรวดเร็ว ลดต้นทุนด้านการขนส่งสินค้าและผลผลิตทางการเกษตร และสนับสนุนการท่องเที่ยวสู่หมู่บ้านทอผ้าไหมบ้านท่าสว่าง อีกทั้งยังเป็นเส้นทางลัดที่สามารถเดินทางต่อไปยังอำเภอสตึก ซึ่งเป็นที่ตั้งของท่าอากาศยานบุรีรัมย์อีกด้วย
วันเสาร์ที่ 19 มิถุนายน 2564
กระทรวงยุติธรรม โดยกรมบังคับคดี ช่วยเหลือเจรจาไกล่เกลี่ย กรณียายชาวจังหวัดสิงห์บุรี ค้ำประกันญาติซื้อรถถูกยึดทรัพย์ขายทอดตลาด
กรมบังคับคดีช่วยเหลือเจรจาไกล่เกลี่ย กรณียายชาวจังหวัดสิงห์บุรี ค้ำประกันญาติซื้อรถถูกยึดทรัพย์ขายทอดตลาด
ตามที่เป็นข่าวในสื่อออนไลน์ กรณีนางทองคำชาวบ้านจังหวัดสิงห์บุรีขอความช่วยเหลือกรณีบ้านถูกยึดและจะมีการขายทอดตลาด นั้น
นางอรัญญา ทองน้ำตะโก อธิบดีกรมบังคับคดี เปิดเผยว่า กรณีดังกล่าวเป็นการบังคับคดีตามคำพิพากษาของศาลจังหวัดสิงห์บุรี หมายเลขแดงที่ ผบ.๕๔/๒๕๕๘ โจทก์ได้ขอให้เจ้าพนักงานบังคับคดียึดบ้านและที่ดินซึ่งมีชื่อนางทองคำ เขียวน้อย จำเลยที่ ๒ เป็นผู้ถือกรรมสิทธิ์ เพื่อนำออกขายทอดตลาดชำระหนี้ให้โจทก์ ต่อมา จำเลยที่ ๒ ได้มาพบเจ้าพนักงานบังคับคดีเพื่อขอความช่วยเหลือให้ทำการงดการขายทอดตลาด เจ้าพนักงานบังคับคดีจึงให้ความช่วยเหลือจำเลยที่ ๒ โดยประสานไปยังโจทก์เพื่อขอเจรจาไกล่เกลี่ยข้อพิพาท ซึ่งสามารถไกล่เกลี่ยได้เป็นผลสำเร็จไปแล้ว โดยโจทก์ยินยอมให้งดการขายทอดตลาดไว้ ๑ นัด และตกลงลดจำนวนหนี้ให้เหลือเพียง ๘๕,๐๐๐ บาท มีกำหนดชำระภายในวันที่ ๒๑ มิถุนายน ๒๕๖๔ ซึ่งกรมบังคับคดีได้มอบหมายให้นายภาคภูมิ ภู่พันธ์ศรี ผู้อำนวยการสำนักงานบังคับคดีจังหวัดสิงห์บุรีลงพื้นที่ติดตามช่วยเหลือในเรื่องดังกล่าวอย่างต่อเนื่อง และได้รับแจ้งจากจำเลยที่ ๒ ว่าพร้อมที่จะชำระหนี้ให้กับโจทก์แล้ว
กรมบังคับคดี ๐ ๒๘๘๑ ๔๙๙๙ หรือสายด่วนกรมบังคับคดี ๑๑๑๑ กด ๗๙ เว็บไซต์กรมบังคับคดี www.led.go.th
วันพฤหัสบดีที่ 26 สิงหาคม 2564
คณะทำงานฯ พัฒนาระบบวิทยุฯ ดีอีเอส หารือแนวทางพัฒนาโครงการจัดหาและติดตั้งระบบวิทยุ PS-LTE ของ สำนักงานตำรวจแห่งชาติ
คณะทำงานฯ พัฒนาระบบวิทยุฯ ดีอีเอส หารือแนวทางพัฒนาโครงการจัดหาและติดตั้งระบบวิทยุ PS-LTE ของ สำนักงานตำรวจแห่งชาติ
เมื่อวันที่26สิงหาคม2564นายภูเวียงประคำมินทร์รองปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะทำงานศึกษาและพัฒนาระบบวิทยุคมนาคมของประเทศผ่านระบบประชุมทางไกลณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคมโดยที่ประชุมได้พิจารณาแนวทางการแก้ปัญหาการดำเนินการโครงการจัดหาและติดตั้งระบบวิทยุPS-LTEของสำนักงานตำรวจแห่งชาติประเด็นความเป็นไปได้ในแก้ไขปัญหาเรื่องงบประมาณในการดำเนินการโครงการPS-LTEของสำนักงานตำรวจแห่งชาติเช่นการโอนทรัพย์สินและการจัดหางบประมาณในการสนับสนุนการดำเนินงานเป็นต้นซึ่งเป็นไปตามบทบาทหน้าที่ของคณะทำงานฯในการศึกษาและเสนอแนะแนวทางการพัฒนาระบบวิทยุคมนาคมของประเทศให้สอดคล้องกับการเปลี่ยนแปลงของเทคโนโลยีบริบทและความต้องการใช้งานทั้งในภาวะปกติและภาวะวิกฤติและทั้งในปัจจุบันและอนาคตสามารถเชื่อมโยงระหว่างเทคโนโลยีได้รวมทั้งต้องคำนึงถึงประสิทธิภาพและความคุ้มค่าในการใช้จ่ายงบประมาณภาครัฐและการนำโครงสร้างพื้นฐานโครงข่ายทรัพยากรสิ่งอำนวยความสะดวกหรือสินทรัพย์ที่เกี่ยวข้องที่ภาครัฐได้ลงทุนไปมาใช้ประโยชน์ร่วมกัน
************
วันอังคารที่ 28 มิถุนายน 2565
​ครม. เห็นชอบสินค้าและบริการควบคุมปี 2565 จำนวน 51 รายการ 11 หมวดสินค้า รวมทั้งปุ๋ย ก๊าซปิโตรเลียมเหลว น้ำมันเชื้อเพลิง ผลปาล์มน้ำมัน น้ำมัน และไขมันที่ได้จากพืชหรือสัตว์
​ครม. เห็นชอบสินค้าและบริการควบคุมปี 2565 จำนวน 51 รายการ 11 หมวดสินค้า รวมทั้งปุ๋ย ก๊าซปิโตรเลียมเหลว น้ำมันเชื้อเพลิง ผลปาล์มน้ำมัน น้ำมัน และไขมันที่ได้จากพืชหรือสัตว์ ยังคงให้เป็นสินค้าควบคุม
วันที่ 28 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะรัฐมนตรี เห็นชอบการกำหนดสินค้าและบริการควบคุมปี 65 จำนวน 51รายการ ใน 11 หมวด โดยเป็นสินค้าและบริการควบคุมเช่นเดียวกับ ปี 64 จำนวน 51 รายการ จําแนกเป็น 46 สินค้า 5 บริการ 11 หมวด ได้แก่ (1) หมวดกระดาษและผลิตภัณฑ์ (2) หมวดบริภัณฑ์ขนส่ง (3) หมวดปัจจัยทางการเกษตร (4) หมวดผลิตภัณฑ์ปิโตรเลียม (5) หมวดยารักษาโรคและเวชภัณฑ์ (6) หมวดวัสดุก่อสร้าง (7) หมวดสินค้าเกษตรที่สําคัญ (8) หมวดสินค้าอุปโภคบริโภค (9) หมวดอาหาร (10) หมวดอื่น ๆ และ (11) หมวดบริการ ซึ่งเป็นตามมติที่ประชุมคณะกรรมการกลางว่าด้วยราคาสินค้าและบริการ (กกร.) ครั้งที่ 3/2565 เมื่อวันที่ 16 มิถุนายน 2565
สำหรับ รายการสินค้าและบริการควบคุม ปี 65
(1) หมวดกระดาษและผลิตภัณฑ์ ได้แก่ กระดาษทําลูกฟูก กระดาษเหนียว กระดาษพิมพ์และเขียน
(2) หมวดบริภัณฑ์ขนส่ง ยางรถจักรยานยนต์ ยางรถยนต์ รถจักรยานยนต์ รถยนต์บรรทุก
(3) หมวดปัจจัยทางการเกษตร กากดีดีจีเอส เครื่องสูบน้ำ ปุ๋ย ยาป้องกันหรือกําจัดศัตรูพืชหรือโรคพืช รถเกี่ยวข้าว รถไถนา หัวอาหารสัตว์ อาหารสัตว์
(4) หมวดผลิตภัณฑ์ปิโตรเลียม ก๊าซปิโตรเลียมเหลว น้ำมันเชื้อเพลิง
(5) หมวดยารักษาโรคและเวชภัณฑ์ ยารักษาโรค เวชภัณฑ์ เกี่ยวกับการรักษาโรค
(6) หมวดวัสดุก่อสร้าง ท่อพีวีซี ปูนซีเมนต์ สายไฟฟ้า เหล็กโครงสร้าง รูปพรรณ เหล็กแผ่น เหล็กเส้น
(7) หมวดสินค้าเกษตรที่สําคัญ ข้าวเปลือก ข้าวสาร ข้าวสําลี ข้าวบาร์เลย์ ข้าวโพด ต้นพันธุ์ ท่อนพันธุ์ มันสําปะหลังและผลิตภัณฑ์ ผลปาล์มน้ำมัน มะพร้าวผลแก่ และผลิตภัณฑ์ ยางพารา ได้แก่ น้ำยางสด ยางก้อน เศษยาง น้ำยางข้น ยางแผ่น ยางแท่ง ยางเครพ
(8) หมวดสินค้าอุปโภคบริโภค กระดาษชําระ กระดาษเช็ดหน้า แชมพู ผงซักฟอก น้ำยาซักฟอก ผลิตภัณฑ์ล้างจาน ผ้าอนามัย ผ้าอ้อมสําเร็จรูปเด็กและผู้ใหญ่ สบู่ก้อน สบู่เหลว
(9) หมวดอาหาร กระเทียม ไข่ไก่ ทุเรียน นมผง ผลิตภัณฑ์นมพร้อมบริโภคชนิดเหลว ไม่รวมถึงนมเปรี้ยว น้ำมัน และไขมัน ที่ได้จากพืชหรือสัตว์ทั้งที่บริโภคได้หรือไม่ได้ แป้งสาลี มังคุด ลําไย สุกร เนื้อสุกร หอมหัวใหญ่ อาหารกึ่งสําเร็จรูปบรรจุภาชนะผนึก อาหารในภาชนะบรรจุที่ปิดสนิท
(10) หมวดอื่น ๆ เครื่องแบบนักเรียน
(11) หมวดบริการ การให้สิทธิในการเผยแพร่งานลิขสิทธิ์เพลงเพื่อการค้า บริการซื้อขาย และหรือบริการขนส่งสินค้าสําหรับธุรกิจออนไลน์ บริการทางการเกษตร บริการรักษาพยาบาล บริการทางการแพทย์ และบริการอื่นของสถานพยาบาลเกี่ยวกับการรักษาโรค และบริการรับชําระเงิน ณ จุดบริการ
โฆษกประจำสำนักนายกรัฐมนตรียังเปิดเผยว่าคณะรัฐมนตรีได้มีมติเมื่อวันที่ 22 มิถุนายน 2564 เห็นชอบกำหนดสินค้าและบริการควบคุมปี 2564 ซึ่งจะสิ้นสุดการบังคับใช้ในวันที่ 30 มิถุนายน 65 นี้ เพื่อเป็นการดูแลสินค้าและบริการที่เกี่ยวข้องกับชีวิตประจำวันของพี่น้องประชาชน เพื่อป้องกันการกำหนดราคาซื้อ ราคาจำหน่าย หรือกำหนดเงื่อนไขและวิธีปฏิบัติทางการค้าอันไม่เป็นธรรม ไม่เกี่ยวกับกรณีราคาสินค้าหรือบริการแพงขึ้นตามกลไกตลาดปกติ
วันอังคารที่ 5 กรกฎาคม 2565
โฆษกรัฐบาลเผย นายกรัฐมนตรียืนยันสถานการณ์โควิด-19 ในไทยควบคุมได้ ขออย่ากังวล ย้ำทุกคนปฏิบัติตนตามมาตรการสาธารณสุขอย่างเคร่งครัด
โฆษกรัฐบาลเผย นายกรัฐมนตรียืนยันสถานการณ์โควิด-19 ในไทยควบคุมได้ ขออย่ากังวล ย้ำทุกคนปฏิบัติตนตามมาตรการสาธารณสุขอย่างเคร่งครัด  รัฐบาล และ ศบค. พร้อมสนับสนุน สธ. รับมือหากเกิดการแพร่ระบาดใหม่
วันนี้ (5 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมยืนยันสถานการณ์โควิด-19 ของประเทศไทยยังอยู่ในเกณฑ์ที่ควบคุมได้ แม้มีตัวเลขผู้ติดเชื้อสูงในบางพื้นที่ ขอประชาชนอย่าได้กังวล เน้น ปฏิบัติตามมาตรการของทางสาธารณสุข ป้องกัน ระวังตนเองเมื่อต้องใกล้ชิดกับกลุ่มเสี่ยง และเข้ารับวัคซีนทั้งเข็มปกติและเข็มกระตุ้นในประชาชนทุกกลุ่มอย่างเคร่งครัด ทั้งนี้นายกรัฐมนตรี มั่นใจระบบสาธารณสุขมีความพร้อมดูแลผู้ป่วย ยืนยันว่า รัฐบาล และศบค. พร้อมสนับสนุนกระทรวงสาธารณสุขและหน่วยงานที่เกี่ยวข้อง หากเกิดการแพร่ระบาดในอนาคตขึ้น
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,917 ราย จำแนกเป็น ผู้ติดเชื้อในประเทศ 1,914 ราย และผู้ป่วยมาจากต่างประเทศ 3 ราย ผู้เสียชีวิต 18 ราย ผู้ที่กำลังรักษาตัว 24,435 ราย และมียอดผู้ที่หายป่วยกลับบ้านแล้ว 2,282 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,310,582 ราย จำนวนผู้ที่หายป่วยสะสมจำนวน 2,310,352 ราย จำนวนผู้ป่วยปอดอักเสบรักษาตัวอยู่ในโรงพยาบาล 705 ราย
วันจันทร์ที่ 12 กรกฎาคม 2564
รมต.อนุชา มอบเงินช่วยเหลือฯ จากการปฏิบัติหน้าที่ระงับเหตุเพลิงไหม้และอาคารถล่มหมู่บ้านกฤษดานคร 31 ยกย่องให้เป็นผู้กล้า ปฏิบัติหน้าที่ด้วยความเสียสละ
รมต.อนุชา มอบเงินช่วยเหลือฯ จากการปฏิบัติหน้าที่ระงับเหตุเพลิงไหม้และอาคารถล่มหมู่บ้านกฤษดานคร 31 ยกย่องให้เป็นผู้กล้า ปฏิบัติหน้าที่ด้วยความเสียสละ
วันนี้ (12 ก.ค. 64) เวลา 15.50 น. ณ ห้องประชุม 3 ชั้น 3 อาคารสำนักงาน ก.พ. (เดิม) ถนนพิษณุโลก เขตดุสิต กรุงเทพมหานคร นายอนุชา นาคาศัย รัฐมนตรีประจำสำนักนายกรัฐมนตรี ในฐานะประธานกองทุนเงินช่วยเหลือผู้ประสบสาธารณภัย สำนักนายกรัฐมนตรี มอบเงินช่วยเหลือเจ้าหน้าที่และอาสาสมัครกรณีเสียชีวิตและบาดเจ็บจากการปฏิบัติหน้าที่ระงับเหตุเพลิงไหม้และอาคารถล่มหมู่บ้านกฤษดานคร 31 เขตทวีวัฒนา กรุงเทพมหานคร เมื่อวันที่ 3 เมษายน 2564 ที่ผ่านมา ดังนี้ 1. กรณีเสียชีวิต 4 ราย รายละ 100,000 บาท เป็นเงิน 400,000 บาท 2. กรณีบาดเจ็บสาหัส 5 ราย รายละ 30,000 บาท เป็นเงิน 150,000 บาท และ 3. กรณีบาดเจ็บเล็กน้อย 1 ราย รายละ 15,000 บาท เป็นเงิน 15,000 บาท รวมทั้งสิ้น 10 ราย เป็นเงินทั้งสิ้น 565,000 บาท โดยมีผู้แทนครอบครัวเจ้าหน้าที่และอาสาสมัครผู้เสียชีวิตและบาดเจ็บร่วมพิธี
โอกาสนี้ รัฐมนตรีประจำสำนักนายกรัฐมนตรีกล่าวแสดงความเสียใจกับครอบครัวเจ้าหน้าที่และอาสาสมัครผู้เสียชีวิตและบาดเจ็บว่า พลเอก ประยุทธ์ จันทร์โอชา นายกรัฐมนตรีได้สั่งการให้ทุกหน่วยงานช่วยเหลือเยียวยาครอบครัวของเจ้าหน้าที่และอาสาสมัครที่เสียชีวิตจากเหตุการณ์ครั้งนี้ เพื่อสร้างขวัญและกำลังใจให้กับครอบครัวของเจ้าหน้าที่และอาสาสมัครที่ได้รับผลกระทบอันเนื่องมาจากการปฏิบัติหน้าที่ทุกนายที่เสียชีวิตและได้รับบาดเจ็บจากการปฏิบัติหน้าที่ พร้อมยกย่องให้เป็นผู้กล้าในฐานะบุคคลตัวอย่างด้านจิตอาสา ที่มุ่งมั่นปฏิบัติหน้าที่ด้วยความเสียสละโดยยึดถือประโยชน์ของพี่น้องประชาชนเป็นสำคัญ
------------------------------------------
วันจันทร์ที่ 30 สิงหาคม 2564
กรมทางหลวงชนบท ลาดยางถนนเข้าเขื่อนบางลาง อำเภอบันนังสตา จังหวัดยะลา ส่งเสริมเศรษฐกิจการท่องเที่ยว พร้อมสนับสนุนการคมนาคมพื้นที่ชายแดนใต้
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนลาดยางทางหลวงชนบทสาย ยล.3041 แยกทางหลวงแผ่นดินหมายเลข 410 ถึง ฝายละแอ อำเภอบันนังสตา จังหวัดยะลา  เพื่อยกระดับคุณภาพชีวิตในการเดินทางให้กับประชาชน
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนลาดยางทางหลวงชนบทสาย ยล.3041 แยกทางหลวงแผ่นดินหมายเลข 410 ถึง ฝายละแอ อำเภอบันนังสตา จังหวัดยะลา เพื่อยกระดับคุณภาพชีวิตในการเดินทางให้กับประชาชน ส่งเสริมการท่องเที่ยวเขื่อนบางลางและเป็นการสนับสนุนการคมนาคมในพื้นที่ชายแดนให้สมบูรณ์มากยิ่งขึ้น ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท กล่าวว่า แต่เดิมสภาพถนนในบริเวณดังกล่าวเป็นถนนแอสฟัลท์ติกคอนกรีต มีความกว้างเพียง 6 เมตร ส่งผลให้ประชาชนในพื้นที่และนักท่องเที่ยวไม่ได้รับ ความสะดวกในการเดินทาง ทั้งนี้ เพื่อเป็นการแก้ไขปัญหาดังกล่าวอย่างยั่งยืน ยกระดับคุณภาพชีวิตให้กับประชาชนในพื้นที่ชายแดน อำนวยความสะดวกให้กับประชาชนและนักท่องเที่ยวที่จะเดินทางไปยังเขื่อนบางลาง ซึ่งเป็นอ่างเก็บน้ำขนาดใหญ่ที่สุดของภาคใต้ตอนล่าง ทช. จึงได้ดำเนินโครงการก่อสร้างถนนลาดยางทางหลวงชนบทสาย ยล.3041 แยกทางหลวงแผ่นดินหมายเลข 410 ถึง ฝายละแอ อำเภอบันนังสตา จังหวัดยะลา กว้าง 7 เมตร พร้อมไหล่ทางข้างละ 2.50 เมตร แบ่งออกเป็น 3 ตอน รวมระยะทาง 4.980 กิโลเมตร ดังนี้
- ตอนที่ 1 ก่อสร้างเป็นผิวจราจรแบบพาราแอสฟัลท์ติกคอนกรีต มีจุดเริ่มต้นโครงการ กม. ที่ 0+020 ถึง กม. ที่ 1+020 และ กม. ที่ 1+400 ถึง กม. ที่ 1+700 รวมระยะทาง 1.300 กิโลเมตร ซึ่งได้ดำเนินการก่อสร้างแล้วเสร็จไปเมื่อปี 2563
- ตอนที่ 2 ก่อสร้างเป็นผิวจราจรแบบพาราแอสฟัลท์ติกคอนกรีต มีจุดเริ่มต้น กม. ที่ 1+020 ถึง 1+400 และ กม. ที่ 1+700 ถึง กม. ที่ 3+000 รวมระยะทาง 1.680 กิโลเมตร ปัจจุบันได้ดำเนินการก่อสร้าง แล้วเสร็จสมบูรณ์ เมื่อเดือนกรกฎาคม 2564
- ตอนที่ 3 ก่อสร้างเป็นผิวจราจรแบบแอสฟัลท์ติกคอนกรีต มีจุดเริ่มต้น กม. ที่ 5+000 ถึง กม. ที่ 6+720 และ กม. ที่ 6+800 ถึง กม. ที่ 7+080 รวมระยะทาง 2 กิโลเมตร ปัจจุบันการก่อสร้างมีความก้าวหน้าไปแล้วกว่าร้อยละ 60 ขณะนี้อยู่ระหว่างการก่อสร้างชั้นพื้นทาง คาดว่าจะก่อสร้างแล้วเสร็จในปี 2564
ทั้งนี้ เมื่อก่อสร้างแล้วเสร็จสมบูรณ์ นอกจากเส้นทางดังกล่าวจะช่วยส่งเสริมการท่องเที่ยวแล้ว ประชาชนผู้ใช้เส้นทางยังสามารถใช้สัญจรจากอำเภอบันนังสตา เพื่อเข้าสู่อำเภอเมือง จังหวัดยะลาได้อย่างสะดวกอีกด้วย
วันจันทร์ที่ 25 เมษายน 2565
รมช.สธ. เปิดเวทีสมัชชาสุขภาพ ประเด็น ธรรมนูญว่าด้วยระบบสุขภาพฯ ฉ.3
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และรองประธานกรรมการสุขภาพแห่งชาติ เป็นประธานในพิธีเปิดเวทีสมัชชาสุขภาพเฉพาะประเด็นธรรมนูญว่าด้วยระบบสุขภาพแห่งชาติ ฉบับที่ 3 ในรูปแบบ on-site และ online เพื่อรับฟังความเห็นต่อ (ร่าง) ธรรมนูญว่าด้
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และรองประธานกรรมการสุขภาพแห่งชาติ เป็นประธานในพิธีเปิดเวทีสมัชชาสุขภาพเฉพาะประเด็นธรรมนูญว่าด้วยระบบสุขภาพแห่งชาติ ฉบับที่ 3 ในรูปแบบ on-site และ online เพื่อรับฟังความเห็นต่อ (ร่าง) ธรรมนูญว่าด้วยระบบสุขภาพแห่งชาติ ฉบับที่ 3 วางเข็มทิศกำหนดนโยบายและยุทธศาสตร์ด้านสุขภาพของประเทศในระยะ 5 ปี มุ่งเป้าสู่การสร้างระบบสุขภาพที่เป็นธรรมและไม่ทิ้งใครไว้ข้างหลัง ณ อาคารหอประชุม กรมประชาสัมพันธ์ ************************** เมษายน 2565
ดาวน์โหลดภาพเพิ่มเติมได้ที่ : https://bit.ly/3vcxa5u
วันพฤหัสบดีที่ 11 พฤศจิกายน 2564
ถ้อยแถลงโดย พลเอก ประยุทธ์ จันทร์โอชา นายกรัฐมนตรี ในการประชุม Paris Peace Forum ครั้งที่ ๔ “Mind the gaps: Improving global governance after COVID-19”
ถ้อยแถลงโดย
พลเอก ประยุทธ์ จันทร์โอชา นายกรัฐมนตรี
ในการประชุม Paris Peace Forum ครั้งที่ ๔
“Mind the gaps: Improving global governance after COVID-19”
ถ้อยแถลงโดย
พลเอก ประยุทธ์ จันทร์โอชา นายกรัฐมนตรี
ในการประชุมParis Peace Forumครั้งที่ ๔
“Mind the gaps: Improving global governance after COVID-19”
**********
ท่านประธานาธิบดีมาครง ท่านประธานลามี แขกผู้มีเกียรติทุกท่าน
ผมรู้สึกยินดีที่ได้เข้าร่วมการประชุมParis Peace Forumครั้งที่ ๔ กับผู้นา จากประเทศต่าง ๆ ในวันนี้
สถานการณ์โควิด-๑๙ ส่งผลกระทบอย่างรุนแรงไม่เพียงต่อความมั่นคงทางสุขภาพ และความมั่นคงทางเศรษฐกิจของทั่วโลก แต่ยังได้ขยายช่องว่างความเหลื่อมล้าในทุกมิติ ใหเ้พิ่มมากขึ้นด้วยดังนั้นเราจาเปน็ต้องหาทางปิดช่องว่างดังกล่าวโดยสร้างระบบธรรมาภิบาล โลกที่เข้มแข็งภายหลังยุคโควิด-๑๙
ช่องว่างที่ควรแก้ไขเป็นลาดับแรกคือ และการรับมือกับสถานการณ์ฉุกเฉินด้านสาธารณสุขโลก ซึ่งจาเป็นต้องเสริมสร้างให้เข้มแข็ง และมีประสิทธิภาพมากขึ้น การที่ประชาชนมีสุขภาพที่ดีถ้วนหน้า โดยไม่มีใครถูกทิ้งไว้ข้างหลัง จะนามาซึ่งความเจริญรุ่งเรืองทั้งทางด้านเศรษฐกิจและสังคมอย่างรอบด้าน
เราสามารถปิดช่องว่างดังกล่าวได้ด้วยการยึดมั่นในความร่วมมือภายใต้กลไกพหุภาคี และความเป็นน้าหนึ่งใจเดียวกันระหว่างทุกประเทศและทุกภาคส่วน เพราะโรคระบาดไม่มี พรมแดน ประเทศไทยเชื่อมั่นว่า ธรรมาภิบาลโลกที่เข้มแข็งจะช่วยส่งเสริมระบบสาธารณสุข ของทุกประเทศให้มีภูมิต้านทาน เท่าเทียม และเป็นธรรม
ด้วยเหตุนี้ ผมขอเสนอให้ทุกฝ่ายร่วมกัน1.ผลักดันให้วัคซีนและยารักษา โควิด-๑๙ เป็นสินค้าสาธารณะของโลกที่ทุกคนสามารถเข้าถึงได้อย่างรวดเร็วและเท่าเทียม2.สนับสนุนให้ทุกประเทศบรรลุเป้าหมายหลักประกันสุขภาพถ้วนหน้าตามเป้าหมาย การพัฒนาที่ยั่งยืน รวมทั้งเร่งรัดการเจรจาจัดทำราสารระหว่างประเทศว่าด้วยโรคระบาด และ3.ส่งเสริมโมเดลการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสี เขียว หรือBCGให้เป็นโมเดลเศรษฐกิจใหม่ เพื่อเชื่อมโยงประเด็นความมั่นคงของมนุษย์กับ การฟื้นฟู ที่ยั่งยืน สมดุล และครอบคลุม โดยโมเดลนี้มีความสอดคล้องกับแนวคิดสุขภาพ หนึ่งเดียวด้วย
ขอบคุณและสวัสดีครับ